wickkiey/tamil-wikipedia-chunked huggingface dataset:
# பூ (திரைப்படம்)

## பாடல்

இப்படம் ஆறு பாடல்களைக் கொண்டுள்ளது.
| இல. | பாடல் | பாடியவர்கள் | நேரம் (நிமி:விநா) | வரிகள் | குறிப்பு |
| --- | --- | --- | --- | --- | --- |
| 1 | சூ சூ மாரி | மிருதுளா, ஸ்ரீமதி, பார்த்தசாரதி | 05:25 | நா. முத்துக்குமார் | பார்வதியின் இளமைக் காலங்களைக் காட்டுகிறது. |
| 2 | மாமன் எங்கிருக்கான் | ஹரிணி, திப்பு, கார்த்திக், மாஸ்டர் ரோஹித் | 05:15 | நா. முத்துக்குமார் | ஸ்ரீ காந்தையும், பார்வதியையும் நாட்டுப்புற பாடலில் ராஜபாளையத்தில் காட்டுகிறது. |
| 3 | ஆவாரம் பூ | சின்மயி | 05:00 | நா. முத்துக்குமார் | இப்பாடல் பார்வதி ஸ்ரீ காந்திற்கு காதல் கடிதம் ஒன்று எழுதுவதைக் காட்டுகிறது. |
| 4 | தீனா | சங்கர் மகாதேவன், ஹேமாம்பிகா | 05:24 | நா. முத்துக்குமார் |  |
| 5 | சிவகாசி ரதியே | பெரிய கறுப்ப தேவர் | 05:29 | எஸ்.ஞானக்கரவேல் |  |
| 6 | பாச மழை | எஸ்.எஸ். குமரன் | 05:34 | எஸ்.ஞானக்கரவேல் | } |
# பூ (திரைப்படம்)

## விமர்சனம்

ஆனந்த விகடன் வார இதழில் வந்த விமர்சனத்தில் "காந்த் கஷ்டப்பட்டு, பார்வதி அழுது என பூவை இழுத்துத் தொடுத்திருக்கிறார்கள்... நல்ல இலக்கியத்தைத் தரமான, சுவாரஸ்யமான சினிமாவாக்க முடியும் எனக் காட்டியவிதத்துக்கு ஒரு பூங்கொத்து!" என்று எழுதி மதிப்பெண்களை வழங்கினர்.
# திருமாவளவன் உண்ணாநிலைப் போராட்டம்

இந்திய நடுவண் அரசு இலங்கை தமிழர் படுகொலையை நிறுத்த நடவடிக்கை எடுக்க வேண்டும் எனக் கோரி விடுதலைச் சிறுத்தைகள் தலைவர் தொல். திருமாவளவன் சாகும் வரை உண்ணாநிலைப் போராட்டத்தை வியாழன், சனவரி 15, 2009 அன்று தொடங்கினார். சென்னையை அடுத்த மறைமலை நகரில் நான்கு நாட்களாக நடத்தி வந்த உண்ணாநிலைப் போராட்டத்தை தொல். திருமாவளவன் ஞாயிற்றுக்கிழமை ஜனவரி 18, 2009 அன்று முடித்துக் கொண்டார்.  
வன்னிப் போரில் பெருமளவு தமிழ் மக்கள் இடம் பெயர்ந்து, குண்டுத் தாக்குதலுக்கு உள்ளாகி, உணவு, மருந்து, தங்குமிடம் இன்றி அகதியாகி உள்ளனர். விடுதலைப் புலிகளின் சுருங்கிய கட்டுப்பாட்டுப் பகுதிக்குள் மிகவும் இக்கட்டான நிலையில் பட்டினிச்சாவை எதிர்நோக்கி 300 000 வரையான மக்கள் உள்ளனர். இலங்கை அரசு பொதுமக்களை சற்றும் பொருட்படுத்தாமல் மூர்க்கமாக தாக்கி வருகிறது. இப்படி "அழிவின் விளிம்பில் ஐந்து லட்சம் தமிழர்கள். இனவெறிப் போரை நிறுத்தி அமைதிப் பேச்சுவார்த்தை நடத்து" என இந்திய நடுவண் அரசைக் கோரி திருமாவளவன் பட்டினிப் போரை முன்னெடுத்தார். இலங்கையின் போர் முன்னெடுப்புக்கு இந்திய அரசு படைத்துறை, பொருளாதார உதவிகளை வழங்குகியதாக கருதப்பட்டது.
# திருமாவளவன் உண்ணாநிலைப் போராட்டம்

## ஆதரவு

- பாட்டாளி மக்கள் கட்சி
- திராவிடர் கழகம்
- பெரியார் திராவிடர் கழகம்
- இந்திய பொதுவுடமைக் கட்சி
- தமிழ்நாடு வணிகர் சங்கம்
- தமிழ்த் தேசிய இயக்கம்
- தமிழீழ விடுதலை ஆதரவாளர் ஒருங்கிணைப்புக் குழு
- இலட்சிய திராவிட முன்னேற்றக் கழகம்
- மறுமலர்ச்சி திராவிட முன்னேற்றக் கழகம்
- பாரதிய ஜனதா கட்சி
- தமிழ்நாடு முஸ்லிம் முன்னேற்றக் கழகம்  
உட்பட பல அமைப்புகள் ஆதரவு தெரிவித்தன.
# தமிழ்த் திரைப்படங்களின் பட்டியல், 2009

2009 ஆம் ஆண்டில் வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  
1. வில்லு
1. படிக்காதவன்
1. காதல்னா சும்மா இல்ல
1. நான் கடவுள்
1. சிவா மனசுல சக்தி
1. லாடம்
1. பெருமாள்
1. வெண்ணிலா கபடிகுழு
1. தநா-07-அல-4777
1. குடியரசு
1. அயன்
1. மாசிலாமணி
1. நந்தலாலா
1. கந்தசாமி
1. சர்வம்
1. வால்மீகி
1. நாடோடிகள்
1. ஐந்தாம் படை
1. மலை மலை
1. பசங்க
1. ஆறு மனமே
1. உன்னைப்போல் ஒருவன்
1. ஈரம்
1. நினைத்தாலே இனிக்கும்
1. திருதிரு துறுதுறு
1. மோதி விளையாடு
1. வெடிகுண்டு முருகேசன்
1. யாவரும் நலம்
1. குரு என் ஆளு
1. ஆதவன்
1. பேராண்மை
1. ஆறுமுகம்
1. மதுரை சம்பவம்
1. அழகர் மலை
1. பொக்கிசம்
1. வண்ணத்துப்பூச்சி
1. அந்தோணி யார்
1. ஆறு மனமே
1. சிந்தனை செய்
1. மலையன்
1. அச்சமுண்டு அச்சமுண்டு
1. வாமனன்
1. வைகை
1. இந்திரவிழா
1. சிரித்தால் ரசிப்பேன்
1. ஞாபகங்கள்
1. முத்திரை
1. மஞ்சள் வெயில்
1. மாயாண்டி குடும்பத்தார்
1. குளிர் 100 டிகிரி
1. தோரணை
1. ராசாதி ராசா
1. ஆனந்த தாண்டவம்
1. நாளை நமதே
1. நியூட்டனின் மூன்றாம் விதி
1. கார்த்திக் அனிதா
1. பட்டாளம்
1. 1977
1. அடடா என்ன அழகு
1. மதுரை தேனி வழி ஆண்டிப்பட்டி
1. தீ
1. அதே நேரம் அதே இடம்
1. தலை எழுத்து
1. ஆடாத ஆட்டமெல்லாம்  
---
# திராவிடர் கழகம்

**திராவிடர் கழகம்** என்பது ஈ. வெ. இராமசாமி என்பவரால் சுயமரியாதை, பகுத்தறிவு, சாதி எதிர்ப்பு, பெண் உரிமைகள், இறை மறுப்பு ஆகிய கொள்கைகளை முன்னிறுத்தி தொடங்கப்பட்ட சமூக இயக்கமாகும். இதுவே முதலாவது திராவிடக் கட்சி. இதன் நிறுவனர் ஈ. வெ. இராமசாமி ஆவார். இக்கட்சி தற்காலத் தமிழ்நாட்டின் வரலாற்றைச் செதுக்குவதில் முக்கியப் பங்கு வகிக்கிறது. எடுத்துகாட்டாக மூடநம்பிக்கைகளைப் பரிசோதனை முறையில் முறியடிப்பது இவர்கள் மேற்கொள்ளும் ஒரு விழிப்புணர்வு நடவடிக்கை ஆகும். கழகத்தின் தற்போதைய தலைவர் கி. வீரமணி ஆவார். இதன் துணைத்தலைவர் கலி. பூங்குன்றன்.இக்கழகம் விடுதலை எனும் நாளிதழை வெளியிடுகிறது.
# விக்கிப்பீடியா:முதற்பக்கக் கட்டுரைகள்/ஜனவரி 18, 2009

**மாம்பழம்** புவிமையக் கோட்டுப் பகுதியில் வளரும் ஒரு மரத்தின் பழமாகும். மாமரங்கள் இந்தியா, வங்காளம், தென்கிழக்கு ஆசியா பகுதிகளில் தோன்றின. சுமார் 35 சிற்றினங்களைக் கொண்ட இம்மரத்தின் அறிவியல் பெயர் *Mangifera spp*. பழமாகவும், பழரசமாகவும் மட்டுமல்லாது காயாகவும் பல வித உணவு வகைகளில் மாம்பழம் பயன்படுகிறது. மா, பலா, வாழை ஆகியவை தமிழ் இலக்கியத்தில் முக்கனிகள் என அறியப்படுகின்றன. *மங்கோ* அல்லது *மேங்கோ* (Mango) என்ற ஆங்கிலப் பெயர் 'மாங்காய்' என்ற தமிழ்ச் சொல்லில் இருந்து திரிந்து உருவானதே ஆகும்.  
---
**கார்ல் ஃப்ரெடெரிக் காஸ்** (; *Johann Carl Friedrich Gauss*; ஜேர்மனி; 1777 1855) கணித உலகத்திலேயே எல்லாக் காலத்திய கணித இயலர்களுக்கும் மேல்படியில் வைக்கப்படும் சிறந்த கணித வல்லுனர். அவர் கணிதம், இயற்பியல், வானியல்,புவிப்பரப்பு ஆகிய நான்கு துறைகளிலும் கணிசமாகப் பங்களித்தவர். கணிதத்தில், எண் கோட்பாடு, பகுவியல், வகையீட்டு வடிவியல் ஆகிய மூன்றிலும் பற்பல விதங்களில் அடிக்கல் நாட்டி அவர் காலத்திலேயே கோபுரம் எழுப்பினவர். *கணித இளவரசர்* (இலத்தீன்: princeps mathematicorum) என்றும் அறியப்படுகிறார்.
# வேக் தீவு

**வேக் தீவு** (*Wake Island*) என்பது வடக்கு பசிபிக் பெருங்கடலில் 12 மைல் நீள கரையைக் கொண்ட ஒரு பவளப் பாறைகளைக் கொண்ட தீவாகும். இது வேக் பவளத் தீவு எனவும் அழைக்கப்படுகிறது. இது ஹொனலுலுவில் இருந்து 3,700 கி.மீ. மெற்கிலும், குவாமில் இருந்து 2,430 கி.மீ. தூரத்திலும் அமைந்துள்ளது. ஐக்கிய அமெரிக்காவினால் நிர்வகிக்கப்படுகிறது. இத்தீவிற்குச் செல்ல எவரும் அனுமதிக்கப்படுவதில்லை. தற்போது இங்கு ஐக்கிய அமெரிக்காவின் வான்படையினர் இங்கு நிலை கொண்டுள்ளனர். அத்துடன் அமெரிக்க இராணுவத்தினரின் ஏவுகணைத் தொழிற்சாலை ஒன்றும் இங்கு உள்ளது. இப்பவளப் பாறைத் திட்டுகளின் முக்கிய தீவான வேக் தீவு கிட்டத்தட்ட 9,800 அடி (3,000 மீட்டர்) நீள ஓடுபாதை உள்ளது.
# விவாதி

**விவாதி** என்பது கருநாடக இசையில் ஒன்றிணையாத இரு அல்லது பல சுரங்களைக் குறிக்கும்.
# விவாதி

### விவாதி சுரங்கள்

**விவாதி சுரங்கள்** கருநாடக இசையில் ஒன்றிணையாத சுரங்களை குறிக்கும்.
# விவாதி

### விவாதி இராகம்

விவாதி சுரங்களைக்கொன்ட இராகம் **விவாதி இராகம்** என்றழைக்கப்படுகிறது.
# விவாதி

### விவாதி தோஷம்

விவாதி இராகத்திற்கு கெடுதல் விளைவு அல்லது முரண் குற்றம் (ஸம்ஸ்கிருதத்தில் தோஷம்) உன்டு என்று கருதப்படுகிறது (negative effects). இதை **விவாதி தோஷம்** என்றழைப்பர். இதனை *முரண் குற்றம்* என்றும் கூறலாம்.
# விவாதி

### விவாதி மேளம்

ஒரு மேளம் விவாதி சுரங்களைக் கொன்டிருந்தால் அதை **விவாதி மேளம்** என்றழைப்போம்.
# நந்தலாலா (திரைப்படம்)

**நந்தலாலா** இயக்குநர் மிஷ்கின் இயக்கிய மூன்றாவது திரைப்படம். இதில் கதையின் நாயகனாக மிஷ்கினும் மற்றொரு முக்கியமான கதாபாத்திரத்தில் அசுவத் ராம் என்ற சிறுவனும் நடித்திருந்தனர். இது யப்பனிய மொழியில் வெளியான "கிகுசிரொ" என்ற திரைப்படத்தை தழுவிதாக கூறப்படுகிறது. இப்படத்திற்கு இளையராஜா இசை அமைத்துள்ளார். இத்திரைப்படம் 2010 இல் வெளியானது.
# நந்தலாலா (திரைப்படம்)

## நடிகர்கள்

- மிஷ்கின் - பாஸ்கர் மணி
- ஆஷ்வத் இராம் - அகிலேஷ்
- சினிக்தா அகோல்கர் - அஞ்சலி
- நாசர் - லாரி ஓட்டுடர்
- ரோகிணி - மனநலம் பதிக்கப்பட்ட பெண்
- கலையரசன் - குடிகாரன்
- லீனா மரியா பால்
# காணும் பொங்கல்

**காணும் பொங்கல்** என்பது பொங்கல் கொண்டாட்டங்களில் நான்காவது நாள் இடம்பெறும் விழா ஆகும். காணும் பொங்கலைக் **கன்னிப் பொங்கல்** அல்லது **காணும் பண்டிகை** என்றும் அழைப்பர். இப்பண்டிகையின் நிகழ்வுகளில் உற்றார், உறவினர், நண்பர்களைக் காணுதல் மற்றும் பெரியோர் ஆசி பெறுதல் என்பன அடங்கும். பல்வேறு விளையாட்டுப் போட்டிகள், பட்டிமன்றம், உறி அடித்தல், வழுக்கு மரம் ஏறல் போன்ற வீர சாகசப் போட்டிகள் உட்படப் பல்வேறு நிகழ்ச்சிகள் இடம் பெறும்.  
இது பெண்களுக்கு முக்கியமான பண்டிகை ஆகும். பொங்கல் பானை வைக்கும்போது அதில் புது மஞ்சள்கொத்தினை கட்டி அதனை எடுத்து முதிய தீர்க்க சுமங்கலிகள் ஐவர் கையில் கொடுத்து ஆசி பெற்று அதனை கல்லில் இழைத்து பாதத்தில் முகத்தில் பூசிக்கொள்வார்கள்.
# காணும் பொங்கல்

## கணுப்பிடி

கணுப்பிடி இந்நாளின் சிறப்பு. இது ஒருவகை நோன்பு. உடன்பிறந்த சகோதரர்களுக்காக பெண்கள் செய்யும் நோன்பு. உடன்பிறந்த சகோதரர்கள் நலமும் வளமுமாய் வாழ சகோதரிகள் பிரார்த்திப்பது.
# உமா மகேஸ்வரி

**உமா மகேஸ்வரி** (**மஹி**) என்பவர் தமிழகத்தைச் சேர்ந்த ஒரு பெண் எழுத்தாளர் ஆவார். இவர் பதின் பருவம் முதல் எழுதி வருகிறார். இவர் தேனி மாவட்டம், போடிநாயக்கனூரைச் சேர்ந்தவர். கவிதைகளில் தொடங்கி சிறுகதைகள், நாவல் என்று விரிவாகப் பயணம் செய்பவர். தற்பொழுது, கணவர், குழந்தைகளுடன் ஆண்டிபட்டியில் வசிக்கிறார்.
# உமா மகேஸ்வரி

## வெளிவந்த நூல்கள்

- *நட்சத்திரங்களின் நடுவே* - 1990 கவிதைத் தொகுதி
- *வெறும் பொழுது* - 2002 கவிதைத் தொகுதி
- *கற்பாவை* - 2003 கவிதைத் தொகுதி
- *இறுதிப்பூ* - 2008 கவிதைத் தொகுதி
- *மிட்டாய்க் கடிகாரம்* - 2015 கவிதைத் தொகுதி
- *மரப்பாச்சி* (2002)- சிறுகதைத் தொகுதி
- *யாரும் யாருடனும் இல்லை* (2003) - நாவல்
- *கற்பாவை* (2004) - கவிதைத் தொகுதி
- *தொலைகடல்* (2004) - சிறுகதைத் தொகுதி
- *அரளி வனம்* (2008) - சிறுகதைத் தொகுதி
- *வயலட் ஜன்னல்* - சிறுகதைத் தொகுதி
- "இறுதிப் பூ" (2008) - 2019 கவிதைத்தொகுதி
- *அஞ்சாங்கல் காலம்* - 2013 நாவல்
- *உமாமகேஸ்வரி கதைகள்*(2021
# உமா மகேஸ்வரி

## பரிசுகள்/விருதுகள்

- *கதா தேசிய விருது*
- *திருப்பூர் தமிழ்ச்சங்க விருது*
- *இந்தியா டுடேயின் சிகரம் விருது*
- *ஏலாதி இலக்கியப் பரிசு*
- *இலக்கிய சிந்தனை இலக்கியப் பரிசு*
- *கவிஞர் சிற்பி இலக்கியப் பரிசு*
- *நஞ்சன் கூடு திருமலாம்பாள் விருது*
# வைசம்பாயனர்

**வைசம்பாயனர்** என்பார் பழங்கால இந்தியாவின் சமசுக்கிருத இதிகாசங்களில் ஒன்றான மகாபாரதத்தில் குறிப்பிடப்படும் ஒரு முனிவர் ஆவார். மிகவும் புகழ் பெற்ற இந்திய முனிவரான இவர் யசுர் வேதத்தைக் கற்பித்தவர் எனப்படுகின்றது. இவர் **ஜெயம்** என்ற தலைப்பில் 8,800 அடிகளுடன் கூடிய தொடக்ககால மகாபாரதத்தை இயற்றிய வியாச முனிவரின் சீடர் என்றும் நம்பப்படுகின்றது. வைசம்பாயனர் தனது குரு எழுதிய ஜெயம் எனும் மகாபாரதத்தை 24,000 அடிகளைக் கொண்டதாக விரிவுபடுத்தி சனமேசயன் என்னும் அரசனுக்குக் நாக வேள்வியின் போது எடுத்துரைத்தார். அவ்வமயம் வைசம்பாயனர் எடுத்டுரைத்த மகாபாரதக் கதையை கேட்ட உக்கிரசிரவஸ் என்ற சூத முனிவர், பின்னாளில் சௌனகர் தலைமையிலான நைமிசாரண்யத்து முனிவர்களுக்கு எடுத்துரைத்தார். ஜெயம் என்ற இதிகாசம் பின்னாளில் *பாரதம்* என்ற பெயரில் அழைக்கப்பட்டது. அரிவம்சம் என்னும் புராணத்தை இவரே இயற்றியதாகத் தெரிகிறது.
# வீரபாண்டி கண்ணீசுவரமுடையார் கோயில்

**கண்ணீசுவரமுடையார் கோயில்** என்பது தமிழ்நாடு மாநிலத்தின் தேனி மாவட்டத்திலுள்ள வீரபாண்டி எனும் ஊரில் அமைந்திருக்கிறது. தமிழ்நாடு அரசின் இந்து சமய அறநிலையத் துறையின் கட்டுப்பாட்டில் இருக்கும் இந்தக் கோயில் சிவபெருமானுக்குப் புகழ் சேர்க்கும் பல கோயில்களில் ஒன்றாகும்.
# வீரபாண்டி கண்ணீசுவரமுடையார் கோயில்

## தல வரலாறு

வைகை நதியின் கரையின் அடர்ந்த காட்டுப் பகுதியில் அசுரன் ஒருவனை வெல்வதற்காக சக்திதேவியின் அம்சமான கௌமாரி ஒரு சிவலிங்கம் செய்து அதன்முன் தவமியற்றி வந்தார். இதையறிந்த அசுரன் கௌமாரியைத் தூக்கிச் செல்ல முயன்றான். இதைத் தன் ஞானதிருஷ்டியால் உணர்ந்த கௌமாரி அருகிலிருந்த அருகம்புல்லை எடுத்து அவனை நோக்கி வீசினாள். அந்த அருகம்புல் முக்கழுப்படையாக உருவெடுத்து அசுரனை இரண்டாகப் பிளந்து கொன்றது. இதைப் பார்த்த தேவர்கள் வானிலிருந்து மலர்களைத் தூவினர். அவள் பூஜித்து வந்த சிவலிங்கத்திற்கு "திருக்கண்ணீசுவரர்" எனப் பெயரிட்டாள்.  
மதுரையைத் தலைநகராகக் கொண்ட பாண்டிய நாட்டின் மன்னன் வீரபாண்டியன் தனது ஊழ்வினைகளால் இரண்டு கண்களின் பார்வையை இழந்தான். தனக்கு கண் பார்வை வேண்டி பல கோயில்களுக்குச் சென்றான். ஒரு நாள் அவனது கனவில் தோன்றிய இறைவன் இந்த கண்ணீசுவரமுடையார் கோயிலுக்குச் சென்று வழிபட்டால் கண் பார்வை கிடைக்கும் என்று சொன்னார். அதன்படி அந்த மன்னனும் இந்தப் பகுதிக்கு வந்து கௌமாரியை வணங்கி ஒரு கண்ணின் பார்வையும், கண்ணீசுவரமுடையாரை வணங்கி மற்றொரு கண்ணின் பார்வையையும் பெற்றான். அதன் பின்பு கண்ணீசுவரமுடையாருக்கு கற்கோயில் அமைத்து வழிபாடு செய்தான்.
# வீரபாண்டி கண்ணீசுவரமுடையார் கோயில்

## சிறப்புகள்

- கண்ணீசுவரமுடையார் கோயிலில் கண்ணீசுவரமுடையார் மற்றும் உடனிருக்கும் அம்மனாக அறம் வளர்த்த நாயகி இருக்கிறார். பாண்டிய மன்னனுக்குக் கண் பார்வை தந்த இந்தக் கோயிலில் வணங்கிச் செல்பவர்களுக்கு அனைத்து நோய்களும் நீங்கி விடும் என்று கருத்து இப்பகுதி மக்களிடையே இருக்கிறது.
- இந்தக் கோயிலின் தீர்த்தமாக கோயிலுக்கு அருகே ஓடும் முல்லை நதியின் நீர் பயன்படுத்தப்படுகிறது. இந்த நீர்தான் அபிசேகத்திற்குப் பயன்படுத்தப்படுகிறது.
- இந்தக் கோயில் குறித்த தகவல்கள் சின்னமனூர் அரிகேசரி நல்லூர் தல புராணத்தில் பதினான்காம் படலத்தில் இடம் பெற்றிருக்கிறது.
- இந்தக் கோயிலில் இந்தப் பகுதி மக்களில் பெரும்பான்மையாகத் திருமணம் செய்து கொள்வதை வழக்கமாகக் கொண்டுள்ளனர்.
# வீரபாண்டி கண்ணீசுவரமுடையார் கோயில்

## வழிபாடுகள்

இந்து சமயக் கோயிலில்கள் அனைத்திலும் செய்யப்படும் தினசரி பூசைகள் இந்தக் கோயிலிலும் செய்யப்படுகின்றன.  
இந்தக் கோயிலில் தை மாதச் சங்கராந்தி, தைப்பூசம், மாசி மாத மகா சிவராத்திரி, பங்குனி மாத உத்திரம், சித்திரை மாத சிவராத்திரி பிறப்பு, வைகாசி மாத விசாகம், ஆடி மாத அமாவாசை, ஆவணி மாத விநாயகர் சதுர்த்தி, புரட்டாசி மாத நவராத்திரி திருவிழா , ஐப்பசி மாத தீபாவளி, கார்த்திகை மாத கார்த்திகை விழா, மார்கழி மாத திருப்பள்ளி எழுச்சி போன்ற நாட்களில் சிறப்புப் பூசைகள் செய்யப்படுகின்றன.
# வீரபாண்டி கண்ணீசுவரமுடையார் கோயில்

## துணைக் கோயில்கள்

இந்தக் கண்ணீசுவரமுடையார் கோயிலின் துணைக் கோயில்களாக வீரபாண்டி கௌமாரியம்மன் கோயில், வீரபாண்டி செல்லாண்டியம்மன் கோயில் ஆகியவைகள் இருக்கின்றன.
# வீரபாண்டி கண்ணீசுவரமுடையார் கோயில்

## பயண வசதி

தேனியிலிருந்து கம்பம் செல்லும் சாலையில் ஆறு கிலோ மீட்டர் தொலைவில் இருக்கும் வீரபாண்டிக்கு இந்த வழியே செல்லும் அனைத்துப் பேருந்துகளும் நின்று செல்கின்றன.
# கதைக்குள் கதை

**கதைக்குள் கதை** என்பது கதை ஒன்றின் போக்கின் போது இன்னொரு கதையைப் புகுத்தும் ஒரு முறையாகும். புதினங்கள், சிறுகதைகள், நாடகங்கள், தொலைக்காட்சி நிகழ்ச்சிகள், திரைப்படங்கள், கவிதைகள் போன்றவற்றில் இந்த உத்தி பயன்படுகின்றது.
# கதைக்குள் கதை

## நோக்கம்

துணைக் கதைகள், வெறுமனே களிப்பூட்டுவதற்காகவோ அல்லது கதையின் நிகழ்வுகளுக்குத் தேவையான எடுத்துக்காட்டுகளைத் தருவதற்காகவோ பயன்படுகின்றன. மேற்கூறிய இரண்டு வழிகளிலும், துணைக்கதைகள், முதன்மைக் கதையில் வருகின்ற கதைமாந்தர்களைப் பொறுத்தவரை குறியீட்டு, உளவியல் முக்கியத்துவம் கொண்டவயாக அமைகின்றன. பெரும்பாலும் இரண்டு கதைகளுக்கும் இடையே ஒரு இணையான போக்குக் காணப்படும். துணைக் கதையில் வெளிப்படும் பொருள், முதன்மைக் கதையில் மறைபொருளாக உள்ள உண்மைகளை வெளிக்கொணரப் பயன்படும்.
# கதைக்குள் கதை

## பழைய இலக்கியங்களில்

பழங்கால இந்தியாவின் இதிகாசங்களிலும், வேறுபல இலக்கிய வடிவங்களிலும் கதைக்குள் கதை சொல்லும் உத்தி தாராளமாகப் பயன்படுத்தப்பட்டு உள்ளதைக் காணலாம். மகாபாரதம், இராமாயணம் ஆகிய இதிகாசங்களையும், பஞ்சதந்திரத்தையும் இதற்கு எடுத்துக்காட்டாகக் கொள்ளலாம். ஆயிரத்தொரு இரவுகள் என்னும் நூலிலும் இந்த உத்தி கையாளப்பட்டு உள்ளது.
# கதைக்குள் கதை

## வெளியிணைப்புகள்

- தமிழில் முழு மஹாபாரதம்
# விக்கிப்பீடியா:உங்களுக்குத் தெரியுமா/ஜனவரி 18, 2009

- **காற்பந்தாட்டம்** உலகில் அதிகப் பேரால் விளையாடப்படும் விளையாட்டு.
- ஒரு குழந்தை பிறக்கும் பொழுது 270 எலும்புகளும், ஒரு வயது வந்தவருக்கு சராசரியாக **206 எலும்புகளும்** இருக்கும்.
- மக்கள் தொகை அடிப்படையில் சீனாவின் மிகப் பெரும் நகரம் **சாங்காய்** ஆகும்.
- ஆங்கிலம், பிரெஞ்சு, எசுப்பானியம், உருசியம், சீனம், அரபு ஆகிய மொழிகள் **ஐக்கிய நாடுகளில் சபையின்** உத்யோகபூர்வ மொழிகள்.
- ஒரு இரு வரிகளில் ஒரு பொருளை மறை பொருளாக (நேரடியாக விபரிக்காமல்) விபரித்து தொடுக்கப்படும் ஒரு புதிரே **விடுகதை**.
# சனமேசயன்

பேரரசன் **ஜனமேஜயன்** (சமஸ்கிருதம்: जनमेजय) இந்து தொன்மவியலில் மகாபாரதத்தில் பரீட்சித்து மன்னனின் மகனும், அபிமன்யுவின் பேரனும், அருச்சுனனின் கொள்ளுப்பேரனும் ஆவான்.  
குரு வம்சத்தின் ஐம்பத்திரண்டாவது தலைமுறையைச் சேர்ந்த ஜனமேஜயன் தன் பதின்மூன்றாவது வயதில் மன்னனானபோது அவன் வெல்வதற்கு நாடுகள் ஏதும் இருக்கவில்லை.  
வியாச முனிவரின் மாணவனான வைசம்பாயனரால் மகாபாரத இதிகாசம் பரிசித்துவிற்குச் சொல்லப்படும் போது, அங்கிருந்த சூத முனிவரான உக்கிரசிரவசும் கேட்டார். பின்னர் உக்கிரசிரவஸ், நைமிசாரண்யத்தில் உள்ள சௌனகாதி முனிவர்களுக்கு மகாபாரத இதிகாசத்தை எடுத்துக் கூறினார். இவனுக்கு ஆதிசிம கிருஷ்ணன் என்ற மகனும் உண்டு.
# சனமேசயன்

## மகாபாரதம்

மகாபாரதத்தில், ஜனமேசயனுக்கு ஆறு தம்பியர்கள் இருந்ததாகக் குறிப்பிடப்பட்டுள்ளது. இவர்கள், காக்சசேனன், உக்கிரசேனன், சித்திரசேனன், இந்திரசேனன், சுசேனன், நாக்கியசேனன் என்போராவர் என்று ஆங்கில விக்கியில் மேற்கோளுடன் இருக்கிறது. மகாபாரதத்தின் ஆதிபர்வம் 3ம் பகுதியில் சுரூதசேனா, உக்ரசேனா, பீமசேனா ஆகியோர் அவனுடன் பிறந்த மூன்று தம்பிகளாவர் என்ற குறிப்பே இருக்கிறது. மகாபாரதத்தின் தொடக்கப் பகுதிகளில் சனமேசயனின் வாழ்க்கை தொடர்பான பல விடயங்கள் கூறப்பட்டுள்ளன. இவற்றுள் தக்சசீலத்தைக் கைப்பற்றியதும், தட்சகன் என்னும் பாம்பரசனுடனான சண்டையும் அடங்குகின்றன. இவனது தந்தையான பரீட்சித்துவின் இறப்புக்குத் தக்சகன் காரணமாக இருந்ததால், அவன் நாக இனத்தையே அழிப்பதில் குறியாக இருந்தான்.  
மேலும் உத்தங்கர் தூண்டுதல் காரணமாகவும் *சர்ப்ப சத்ரா வேள்வி*யை நடத்த ஏற்பாடுகள் செய்கிறான். நாக அரசன் தட்சகன் நாக வேள்வியில் விழுந்து இறக்கும் தருவாயில், நாககன்னி ஜரத்காருவுக்குப் பிறந்த ஆஸ்திகர் அவனது வெறித்தனமான பாம்புகள் அழிப்பை தடுக்கிறார். அப்போது அங்கு வரும் வேதவியாசர், ஒரு சாபத்தினை நிறைவேற்றவேண்டி ஒருவர் இயற்றிய செயலுக்காக, அந்த இனத்தவரையே அழிப்பது அறமாகாது என்றும் பாண்டவர் வழித்தோன்றலுக்கு இது அழகல்ல எனவும் எடுத்துச் சொல்ல, நாக வேள்வியை கைவிடுகிறான். தனது முன்தாதையர்கள் பற்றி அறிய விரும்பிய சனமேசயனுக்கு, வியாசர் தனது சீடர் வைசம்பாயனரிடம் மகாபாரதக்கதையை அதே வேள்வி நடந்த இடத்தில் சொல்லப்பணிக்கிறார்.
# எக்சான் மோபில்

**எக்சான் மோபில்** கார்ப்பிரேசன் ஒரு அமெரிக்கப் பெட்ரோலிய மற்றும் இயற்கை எரிவளி வணிக நிறுவனம். இது மாபெரும் எண்ணெய் நிறுவனங்களுள் முதன்மையான ஒன்றாகும். ஜான் டி. ராக்கபெல்லரின் ஸ்டேண்டர்டு ஆயில் கம்பெனியின் வழிவந்த நிறுவனங்களுள் ஒன்றான இது, 1999ஆம் வருடம் நவம்பர் 30 அன்று, எக்சான், மோபில் என்று தனித்தனியே இருந்த இரு எண்ணெய் நிறுவனங்களின் இணைப்பின் வழியே உருவாக்கப்பட்டது.  
வருமான அடிப்படைடையில் உலகின் அதி பெரிய நிறுவனமாகும். 2007 ஆம் ஆண்டு இதன் வருமானம் $404.5 பில்லியன் ஆகும். சந்தை முதல் அடிப்படையிலும் இதுவே அதி பெரிது. ஏப்ரல் 18, 2008 இல் இதன் சந்தை முதல் 501.17 பில்லியன் ஆகும்.
# தேனி. சு. மாரியப்பன்

**தேனி. சு. மாரியப்பன்** (பிறப்பு: ஜனவரி 5, 1942) ஒரு தமிழக எழுத்தாளர்.  
இவர் தமிழ்நாடு, அரசினர் தொழிற்பயிற்சி நிலையங்களில் பயிற்சி அலுவலராகப் பணிபுரிந்து ஓய்வு பெற்றவர். தேனியில் வசித்து வரும் இவர் 1979 ஆம் ஆண்டு முதல் தமிழில் வெளியாகும் அனைத்து அச்சு இதழ்களிலும் தேனி. எஸ். மாரியப்பன் எனும் பெயரில் 15 ஆயிரத்துக்கும் அதிகமான நகைச்சுவைத் துணுக்குகள் எழுதியிருக்கிறார். பன்னாட்டுத் தமிழ் மன்றம் சார்பில் இவர் மலேசியா, சிங்கப்பூர், பினாங்கு போன்ற நாடுகளில் நடைபெற்ற தமிழ் மாநாட்டில் கலந்து கொண்டிருக்கிறார் என்பது குறிப்பிடத்தக்கது.
# தேனி. சு. மாரியப்பன்

## வெளியான நூல்கள்

1. வாங்குங்கள் சிரியுங்கள் - முதல் பதிப்பு-செப்டம்பர்-1992, இரண்டாம் பதிப்பு-அக்டோபர்-1994, மூன்றாம் பதிப்பு-அக்டோபர்-2000.
1. நீங்க நல்லா சிரிக்கனும் - முதல் பதிப்பு-மார்ச்-1995
1. அப்பாவி சுப்பையா (நகைச்சுவைக் கதைகள்) - முதல் பதிப்பு-செப்டம்பர்-1998
1. சிரிப்போம் கவலையை மறப்போம் - முதல் பதிப்பு-டிசம்பர்-1998
1. அப்பாவி சுப்பையா (நகைச்சுவைக் கதைகள்)-கையடக்கப்பதிப்பு -முதல் பதிப்பு-ஜீலை-2000
1. ஜோக்ஸ் -கையடக்கப்பதிப்பு -முதல் பதிப்பு-சூலை-2000
1. ஆ...ரம்ப ஜோக்ஸ்-கையடக்கப்பதிப்பு -முதல் பதிப்பு-சூலை-2000
1. அறிஞர்கள் அனுபவங்கள் சுவையான தகவல்கள்-முதல் பதிப்பு-2004
1. விளக்கு பூஜையும் விரதமும் -முதல் பதிப்பு-2004
1. சிரிங்க...சிரிங்க... சிரிச்சுக்கிட்டே இருங்க...-முதல் பதிப்பு-மார்ச்-2004
1. வாவ்...நியூஸ் (ஆச்சரிய நிகழ்வுகள்) -முதல் பதிப்பு-மார்ச்-2004, இரண்டாம் பதிப்பு-மே-2007
1. வியப்பூட்டும் சாதனைகள் -முதல் பதிப்பு-2006
1. தகவல் களஞ்சியம் -முதல் பதிப்பு-2006
1. ஆன்மீகக் குறிப்புகள் -முதல் பதிப்பு-2006
1. வழி காட்டிய மேதைகள் (மனிதநேய சம்பவங்கள்) -முதல் பதிப்பு-2006
1. திருவிளக்குப் பூஜை -கையடக்கப் பதிப்பு- முதல் பதிப்பு-2006
1. காந்தியின் வாழ்வில் சுவையான நிகழ்ச்சிகள்-முதல் பதிப்பு-மே-2007
1. ஒரு வரித் தகவல்கள் -முதல் பதிப்பு-சூலை-2007
1. சிரிக்கவும் சிந்திக்கவும் -முதல் பதிப்பு-அக்டோபர்-2007
1. குழந்தைகளுக்கான குட்டிக்குட்டிக் கதைகள் -முதல் பதிப்பு-ஆகஸ்ட்-2008
1. தத்துவ முத்துக்கள் - 2009
1. காமராஜர் வாழ்க்கை வரலாற்றுச் சம்பவங்கள் - முதல் பதிப்பு- சூலை-2009
1. உலகிலேயே பெ...ரி...ய... தகவல்கள் - மே -2010
1. வழிகாட்டியாய் வாழ்ந்தவர்கள் - முதல்பதிப்பு - சூலை-2010
1. சிந்தனையைத் தூண்டும் சிறுவர் கதைகள் - முதல் பதிப்பு- ஆகஸ்ட்-2010
1. முதன்மைத் தகவல்கள் - முதல்பதிப்பு - ஆகஸ்ட்-2010
1. வேடிக்கை விநோதங்கள் - முதல் பதிப்பு - அக்டோபர்-2010
1. வெற்றியின் ரகசியத் தத்துவம் - முதல் பதிப்பு - மே - 2012
1. ஆலயங்கள் அற்புதங்கள் - முதல் பதிப்பு - ஆகஸ்ட் - 2012
1. சிறுவர்களுக்கான பக்திக் கதைகள் - முதல் பதிப்பு - ஆகஸ்ட்-2012  
- வழி காட்டிய மேதைகள் (மனிதநேய சம்பவங்கள்), காந்தியின் வாழ்வில் சுவையான நிகழ்ச்சிகள் ஆகிய நூல்கள் இந்திய அரசின் முன்னாள் இந்தியக் குடியரசுத் தலைவர் ஆ.ப.ஜெ.அப்துல்கலாம் அவர்களால் பாராட்டிச் சான்றிதழ் வழங்கப்பட்டது.
# தேனி. சு. மாரியப்பன்

## பரிசும் விருதும்

- "உரத்த சிந்தனை" அமைப்பின் சிறந்த நகைச்சுவை எழுத்தாளருக்கான விருது
- சி. பா. ஆதித்தனார் கலை இலக்கியப் பண்பாட்டுக் கழக விருது
# ஆர். நந்தகோபால்

**ஆர். நந்தகோபால்** திருச்சி பாரத மிகுமின் நிறுவனத்தில் முதுநிலை வரைவாளராகப் பணியாற்றி விருப்ப ஓய்வு பெற்றவர். இவர் கிரிஜா மணாளன், கிரிஜானந்தா, சிடுமூஞ்சி, உம்மணாமூஞ்சி எனும் புனைப் பெயர்களில் தமிழில் வெளியாகும் பல அச்சு இதழ்களில் நகைச்சுவைத் துணுக்குகள், சிறுகதைகள், கட்டுரைகள், ஆன்மீகத் துணுக்குகள் போன்றவைகளை எழுதியிருக்கிறார்.
# ஆர். நந்தகோபால்

## வெளியான படைப்புகள்

தமிழில் வெளியான அச்சு இதழ்களில் இவருடைய படைப்புகள் நகைச்சுவைத் துணுக்குகள்-1150, சிறுகதைகள்-210 (50% நகைச்சுவைக் கதைகள்), பொதுக் கட்டுரைகள்-12, ஆன்மீகக் கட்டுரைகள்-12 , கவிதைகள்-35 வெளியாகி இருக்கின்றன.
# ஆர். நந்தகோபால்

## வெளியான இதழ்கள்

தினத்தந்தி, தினமலர், மாலை முரசு, மாலை மலர், காலைக்கதிர், தினகரன், தமிழ்முரசு ஆகிய நாளிதழ்களிலும், குமுதம், குமுதம் ஜங்க்ஷன், ஆனந்த விகடன், கல்கி, தேவி, ராணி, பாக்யா, தினத்தந்தி-குடும்பமலர், தினமலர்-வாரமலர், காலைக்கதிர்-வாரக்கதிர், தினகரன் -வசந்தம், தினகரன் அருள் ஆகிய வார இதழ்களிலும், மங்கை, மங்கையர் மலர், கோகுலம் கதிர், பெண்மணி, தங்கமங்கை, அமுதசுரபி ஆகிய மாத இதழ்களிலும், குமுதம் சினேகிதி, குமுதம் ஹெல்த், குமுதம் பக்தி ஸ்பெஷல், தேவியின் கண்மணி ஆகிய மாதமிருமுறை இதழ்களிலும், மேலும் தமிழில் வெளியாகி நின்று போன பல முன்னனி இதழ்களிலும் , சில சிற்றிதழ்களிலும் வெளியாகி இருக்கின்றன.  
தற்போது இணையத்தில் வெளி வரும் இணைய இதழ்களில் திண்ணை, கீற்று, அதிகாலை, முத்துக்கமலம், அந்திமழை, இதயநிலா, தமிழோவியம், நிலாச்சாரல், அப்புசாமி, தமிழ்ச்சிகரம், வார்ப்பு ஆகிய இணைய இதழ்களில் வெளியாகி உள்ளது.
# ஆர். நந்தகோபால்

## இலக்கிய அமைப்புகளின் பொறுப்புகள்

1. செயலாளர், உலகத்தமிழ் எழுத்தாளர் சங்கம், திருச்சி மாவட்டக் கிளை.
2. செய்தித் தொடர்பாளர், திருச்சி மாவட்ட எழுத்தாளர் சங்கம்.
3. ஆசிரியர், தஞ்சாவூர் நகைச்சுவை மன்றத்தின் "மகிழ்ச்சி" நகைச்சுவை இதழ்
4. ஆசிரியர் குழு உறுப்பினர், தாழம்பூ இதழ்.
# ஆர். நந்தகோபால்

## வலைத்தளங்கள்

கிரிஜாமணாளன் சில நகைச்சுவை வலைத்தளங்களையும், சில கவிதை வலைத்தளங்களையும் துவக்கி நடத்தி வருகிறார்.
# ஆர். நந்தகோபால்

## வலைத்தளங்கள்

### நகைச்சுவைத் தளங்கள்

1. கிரிஜாமணாளன் - நகைச்சுவை
2. கிரிஜானந்தா-நகைச்சுவை
3. நகைச்சுவை-தோட்டம்
# ஆர். நந்தகோபால்

## வலைத்தளங்கள்

### கவிதைத் தளங்கள்

1. குறுந்தகவல் கவிஞர்கள் உலகம்
2. கவிதைகள்
3. திருச்சி கவிஞர்கள்
# சர்வம் (திரைப்படம்)

**சர்வம்,** 2009 ஆம் ஆண்டு வெளிவந்த ஒரு தமிழ்த் திரைப்படம். இதில் ஆர்யா, திரிசா ஆகியோர் நடித்துள்ளனர். 5 தனிநபர்களையும் அவர்கள் வாழ்வில் நடைபெறும் சம்பவங்களையும் அவர்களின் வாழ்க்கை முழுவதுமாக மாற்றி அமைக்கப்படுவதையும் அவர்கள் அனைவரும் இணைவதையும் கருவாகக் கொண்டமைந்துள்ளது இத்திரைப்படம்.  
இது 1986 ஆம் ஆண்டு வெளிவந்த *ஹிட்சர்* என்ற இந்தி திரைப்படத்தின் மறு ஆக்கம் என முதலில் கூறப்பட்டது. பின்னர் *21 கிராம்ஸ்* என்ற ஹாலிவுட் திரைப்படத்தின் மறுஆக்கம் எனத் தெரிவிக்கப்பட்டது.
# தந்தை

ஆண் - பெண் என இருபாலினருக்கிடையிலான பாலுறவின் மூலம் பிறக்கும் குழந்தைக்கு ஆண் பாலினமாக இருப்பவர் தந்தை எனப்படுகிறார். அப்பா, அய்யா போன்ற சொற்கள் தந்தையைக் குறிக்கப் பயன்படுகின்றன. 'தந்தை சொல் மிக்க மந்திரம் இல்லை' என்பது சான்றோர் வாக்கு. ஒரு குழந்தையின் வளர்ச்சியிலும் முன்னேற்றத்திலும் தந்தை எனும் நிலையிலிருப்பவரின் பங்களிப்பு முக்கியமானது. தந்தை என்பது குடும்பத்தின் தூண். அவர் குடும்பத்தின் தேவைகளை பூர்த்தி செய்ய நாள் முழுவதும் உழைக்கும் தியாகி. எந்த நிலையிலும் குடும்பத்தின் ஆதரவாக நிற்பவர் அப்பா. எந்த சூழ்நிலையிலும் குடும்பத்திற்கு பாதுகாப்பாக நின்று, சவால்களைத் தைரியமாக எதிர்கொள்ளும் சக்தியை குழந்தைகளுக்கு ஊட்டுபவர் தந்தை. அவர் பெற்றோரில் ஒருவர் மட்டுமல்ல; வழிகாட்டி, நண்பர், முன்மாதிரி என்றும் சொல்லலாம்.
# அஷ்டாத்தியாயீ

**அட்டாத்தியாயி** (** (अष्टाध्यायी)) பழம் சமசுகிருத மொழிக்கான இலக்கண நூலாகும். பாணினி என்பவரால் எழுதப்பட்ட இந்நூல் சுருக்கமாக இருந்தாலும் சமசுக்கிருத இலக்கணத்தின் எல்லா அம்சங்களையும் விளக்குகிறது. இது தாதுபாதம், கணபாதம் ஆகிய சொற்பட்டியல்களில் இருந்து தரவுகளைப் பெற்று அவற்றிலிருந்து சொற்களை உருவாக்குவது பற்றிய விளக்கங்களைத் தருகிறது. இது பெருமளவு முறைப்படுத்தப்பட்டதும், தொழில்நுட்பத் தன்மை கொண்டதும் ஆகும். இதன் அணுகுமுறையில் ஒலியன், உருபன், வேர்ச்சொல் ஆகிய கருத்துருக்கள் இயல்பாக அமைந்துள்ளன. இக் கருத்துருக்கள் மிக 2000 ஆண்டுகளுக்குப் பின்னரே மேல் நாட்டு மொழியியலாளர்களுக்கு அறிமுகமாயின. அட்டாத்தியாயியின் விதிமுறைகள் சமசுக்கிருதத்தின் உருபனியலை முழுமையாக விளக்குவதாகச் சொல்லப்படுகிறது. உள்ளுணர்வுசாராத இவ்விதிகளின் அமைப்புக் காரணமாக இது தற்காலத்து இயந்திர மொழிகளை ஒத்ததாகக் காணப்படுகிறது. அட்டாத்தியாயியில் 3,959 சூத்திரங்கள் உள்ளன.இது எட்டு அத்தியாயங்களாகவும், அந்த அத்தியாயங்கள் ஒவ்வொன்றும் நான்கு பாதங்களாகவும் பிரிக்கப்பட்டுள்ளன.
# அஷ்டாத்தியாயீ

## காலம்

இதன் காலம் பற்றிச் சரியான சான்றுகள் இல்லை. எனினும் பெரும்பாலான அறிஞர்கள் இது கிமு நான்காம் நூற்றாண்டைச் சேர்ந்ததாக இருக்கலாம் என நம்புகின்றனர். இன்னும் முன்பாக இது கிமு ஐந்தாம் அல்லது ஆறாம் நூற்றாண்டிலேயே இயற்றப்பட்டிருக்கலாம் என்பதும் சிலரது கருத்து. பழம் சமசுக்கிருதத்தை விளக்குவதால், இது வேதகாலத்தின் இறுதிப் பகுதியைச் சேர்ந்ததாகும்.
# பாணினி

**பாணினி** (*Pāṇini*) என்பார் சமசுக்கிருத மொழிக்கான இலக்கண நூலான அட்டாத்தியாயியை எழுதியவராவார். இவர் சமசுகிருத மொழியியலின் தந்தை எனப்போற்றபடுகிறார். இவரது காலம் பொ.ஊ.மு. 520-க்கும் பொ.ஊ.மு. 460-க்கும் இடையே இருக்கலாம் என அறிஞர்கள் கூறுகிறார்கள். இவர் பண்டைய இந்தியாவின் வடமேற்கில் உள்ள காந்தாரத்தில் வாழ்ந்ததாக கருதுகின்றனர்.  
சமசுக்கிருத இலக்கணம் மற்றும் மொழியியல் வளர்ச்சிக்குப் பெரும் பங்காற்றியுள்ள இவர், அம்மொழியின் ஒலியனியல், உருபனியல் என்பவை தொடர்பில் அறிவியல் அடைப்படையிலான பகுப்பாய்வுகளைச் செய்துள்ளார்.
# திட்டக் குமுகம்

**திட்டக் குமுகம்** என்பது தனது நோக்கங்களை கொள்கைகளை வழிமுறைகளை திட்டமிட்டு அமைக்கப்படும் ஒரு குழுவாழ்க்கை குடியிருப்பு குமுகம் ஆகும். கூட்டறவு குமுகங்கள், பசுமைக் கிராமங்கள், தோழமைக் குழுமங்கள் (communes), ஆச்சிரமங்கள் என பல தரப்பட்ட திட்டக் குமுகங்கள் உண்டு. இவை குடும்ப அல்லது குல/சாதி அமைப்பைச் சார்ந்த குமுகங்களுடன் ஒப்பிட்டு வேறுபாடு காட்டத்தக்கவை.
# திட்டக் குமுகம்

## வரலாறு

திட்டக் குமுகங்கள் பண்டைக் காலத்தில் இருந்து தொடர்ந்து இருந்து வரும் ஒரு சமூக அமைப்புத்தான். குறிப்பாக சமய குமுகங்கள் அல்லது ஆச்சிரமங்கள் இப்படிப்பட்டவை.  
தற்கால திட்டக் குமுகங்கள் பொது வாழ்முறைகளில் இருந்து வேறுபட்ட மாற்று வாழ்முறையின் தேடலாக தோன்றின. மேற்குநாடுகளில், குறிப்பாக அமெரிக்காவில் 1960 களில் இடம்பெற்ற சமூகப் புரட்சி பல பரிசோதனைச் சமூகங்களை தோற்றுவித்தன. நுகர்வுப் பண்பாடு, வேலைப் பளு, விரக்தி, சூழல் சீர்கேடு, தனிமைப்படுத்தல் என பல உந்தல்களால் இந்த திட்டக் குமுகங்கள் விரும்பப்பட்டன. சமவுரிமை, பொதுவுடமை என பல புரட்சிகர கொள்கைகளுடன் பல திட்டக் குமுகங்கள் அமைக்கப்பட்டன. கோட்பாட்டு நோக்கில் சிறப்பாக தோன்றும் பெரும்பாலன இத் திட்டச் குமுகங்கள் நடைமுறையில் சவால்களைச் சந்தித்து பெரும்பான்மை தோற்றுப் போன. எனினும் பல திட்டக் குமுகங்கள் தம்மைப் வெற்றிகரமாக பேணின. தற்காலத்தில் திட்டக் குமுகங்களை நடைமுறைப் படுத்துவது தொடர்பான அறிவு பெருகி இருக்கிறது.
# திட்டக் குமுகம்

## பண்புகள்

திட்டக் குமுகங்கள் பொது சமூக குமுகங்களில் இருந்து பல வழிகளில் வேறுபட்டவை. இவற்றுள் பல வகை உண்டு, அதனால் பொதுமைப்படுத்தி கருத்துக் கூறுவது சிக்கலானது. சமூகநீதி, சூழல்பேணல், சமயம், பரிசோதனை என பல நோக்களை உடையவை. இவற்றின் கட்டமைப்பும், சூழலும் பல வகைப்பட்டவை. எடுத்துக்காட்டாக பெரும்பாலான ஆச்சிரமங்கள் குரு சீடர் என்ற் இறுகிய அதிகாரக் படிநிலை கொண்டவை. மேற்குநாடுகளில் அமைக்கப்படும் தோழமைக்குமுகங்கள் (Communes) அதிகார படிநிலை அற்று அல்லது மிகக்குறைந்து கூடிய சமத்துவம் கொண்டவை.
# திட்டக் குமுகம்

## இவற்றையும் பாக்க

- ஆரோவில்
# பொருளியல் பின்னடைவு

**பொருளியல் பின்னடைவு** (economic recession) என்பது, தொடர்ந்து இரண்டு காலாண்டுகளாவது, ஒரு நாட்டின் மொத்த உள்நாட்டு உற்பத்தி குறைவடைதல் என விளக்கப்படுகின்றது. பொதுவாக இதனைக் குறைவான பொருளியல் செயற்பாடுகளைக் கொண்ட காலப்பகுதி எனலாம். இது வணிகச்சுழல் சுருங்குவதைக் குறிக்கிறது. ஐக்கிய அமெரிக்காவின் தேசிய பொருளியல் ஆய்வு நிலையம், பொருளியல் பின்னடைவு என்பது, "பல மாதங்களுக்கு நீடிப்பதும்; பொதுவாக உண்மையான மொத்த உள்நாட்டு உற்பத்தி, உண்மையான தனியாள் வருமானம், வேலைவாய்ப்பு, தொழிற்றுறை உற்பத்தி, மொத்த-சில்லறை வணிகம் போன்றவற்றில் தாக்கம் கொண்டுள்ளதும்; பொருளாதாரம் முழுதும் பரவிக் காணப்படுவதுமான குறிப்பிடத்தக்க பொருளியல் செயற்பாட்டு வீழ்ச்சி" என வரைவிலக்கணம் கூறுகிறது.  
பொருளியல் பின்னடைவு, ஒரே நேரத்தில் காணப்படக்கூடிய பல இயல்புகளைக் கொண்டது. வேலைவாய்ப்பு, முதலீடு, நிறுவன இலாபம் என்பன குறைதல் இவ்வியல்புகளுள் அடங்கும். கடுமையான அல்லது நீடித்துச் செல்லும் பின்னடைவு, பொருளியல் தாழ்நிலை (economic depression) எனப்படும்.
# பொருளியல் பின்னடைவு

## பொருளியல் பின்னடைவுக்கான முற்குறிகள்

பின்னடைவு வரப்போவதை அறிந்து கொள்வதற்கான முழுமையாக நம்பத் தகுந்த முற்குறிகள் (predictors) எதுவும் கிடையா. பின்வருவன ஓரளவு நம்பக்கூடிய முற்குறிகளாகும்.  
- ஐக்கிய அமெரிக்காவில் பெரும்பாலும் பொருளியல் பின்னடைவு ஏற்படுவதற்கு முன்னர் பங்குகளின் விலைகளில் குறிப்பிடத்தக்க வீழ்ச்சி ஏற்பட்டுள்ளது. எனினும் 1946 ஆம் ஆண்டுக்குப் பின்னர் 10% அல்லது அதற்கும் அதிகமாகப் பங்கு விலைகள் வீழ்ச்சியடைந்த அரைவாசியளவு சந்தர்ப்பங்களில் பொருளியல் பின்னடைவு ஏற்படவில்லை. பொருளியல் பின்னடைவு ஏற்பட்ட ஏறத்தாழ 50% சந்தர்ப்பங்களில் பின்னடைவு ஏற்பட்ட பின்னரே பங்கு விலைகள் குறிப்பிடத்தக்க அளவில் குறைந்துள்ளன.
- பொருளியலாளரான ஜொனதன் எச். ரைட் என்பவர், தலைகீழ் ஈட்ட வளையி (Inverted yield curve) என்னும் மாதிரி ஒன்றை உருவாக்கியுள்ளார். 100 ஆண்டு மற்றும் மூன்றுமாத திறைசேரிக் கடன் ஆவணங்களின் ஈட்டம், ஐக்கிய அமெரிக்காவின் நடுவண் அரசுக் காப்பு முறைமையின் நாளுக்கான நிதிய விலை என்பவற்றை இம் மாதிரி பயன்படுத்துகின்றது.
- வேலைவாய்ப்பின்மை விகிதத்தில் ஏற்படும் மூன்று மாதங்களுக்கான மாற்றம்.
- முதன்மைக் குறியீட்டுச் சுட்டெண்
# பொருளியல் பின்னடைவு

## பொருளியல் பின்னடைவைக் கையாளல்

ஒரு பொருளாதாரத்தைப் பின்னடைவில் இருந்து வெளிக்கொண்டு வருவதற்கான வழிமுறைகள், கொள்கை வகுப்பாளர்களின் பொருளாதாரக் கொள்கையில் தங்கியுள்ளது. கெயின்சியப் பொருளியலாளர்கள், பொருளியல் வளர்ச்சியைத் தூண்டுவதற்கு அரசு பற்றாக்குறைச் செலவினங்களை மேற்கொள்ள வேண்டும் எனக் கூறும் அதேவேளை, வழங்கல் முறைப் பொருளியலாளர், வணிக முதலீட்டை ஊக்குவிப்பதற்கு வரிகளைக் குறைக்க வேண்டும் என்பர். தலையிடாமைக் கொள்கையை வலியுறுத்தும் பொருளியலாளர்கள் இயல்பான சந்தைக் காரணிகளின் செயற்பாட்டில் அரசு தலையிடக்கூடாது என்று கருதுவர்.
# கமில் சுவெலபில்

**கமில் வாச்லவ் சுவெலபில்** (*Kamil Vaclav Zvelebil*, நவம்பர் 17, 1927 - ஜனவரி 17, 2009) செக் நாட்டில் பிறந்து தமிழுக்குச் சிறந்த தொண்டாற்றிய மொழியியல் வல்லுநர்களில் ஒருவர். தமிழ், தமிழர் பற்றிப் பிறமொழியினருக்குச் சிறப்பாக அறிமுகம் செய்துவைத்தவர்களில் இவருக்கு முக்கியப் பங்கு உண்டு.
# கமில் சுவெலபில்

## வாழ்க்கைக் குறிப்பு

கமில் சுவெலபில் பிராகா மாநகரில் பிறந்தவர். தந்தை கமில் சுவெலபில் தாயார் மரியம்மா. பிராகாவில் அமைந்துள்ள சார்ல்சு பல்கலைக்கழகத்தில் 1946-52 வரை கல்வி பயின்றார். 1952 இல் நீனா என்னும் அம்மையாரை மணந்தார். இவர்களுக்கு மூன்று பிள்ளைகள். இந்தியவியல், ஆங்கில இலக்கியம், சமற்கிருதம், தத்துவம் பயின்றவர். சமற்கிருதத்தில் 1952 ஆம் ஆண்டில் முனைவர் பட்டம் பெற்றார். பின்னர் திராவிட மொழியியலில் 1959 ஆம் ஆண்டில் இரண்டாவது முனைவர் பட்டத்தையும் பெற்றார். 1952 முதல் 1970 வரை செக்கோசுலவாக்கியாவில் அமைந்துள்ள கீழையியல் துறையில் தமிழ் திராவிட மொழியியல் பிரிவில் ஆய்வாளராகப் பணிபுரிந்தார். கிரேக்கம், இலத்தீன், செருமன், ஆங்கிலம், உருசியன், சமற்கிருதம், தமிழ் முதலிய மொழிகள் நன்கு தெரியும். மலையாளம், இந்தி, பிரெஞ்சு, இத்தாலியன், போலந்து மொழி, உள்ளிட்ட மொழிகளையும் அறிவார்.
# கமில் சுவெலபில்

## தமிழ் மொழி ஆர்வம்

செக் நாட்டில் தூதுவரகத்தில் பணிபுரிந்த தமிழ் அன்பர் ஒருவர் வழியாக தமிழ் கற்கத் தொடங்கிய கமில் வானொலி வழியாகவும் நூல்கள் வழியாகவும் தமிழ் படிக்கத் தொடங்கினார். தமிழ் பற்றி பிரஞ்சுமொழியில் பியாரே மெய்லே (*Perre Meile*) என்பவர் எழுதிய Introduction an Tamoul என்ற நூல் வழியாகவும் தமிழ் அறிமுகம் கிடைத்தது. தென்னிந்தியாவிற்கு பலமுறை களப்பணி ஆய்வுக்காக வந்துள்ளார். சென்னைக்கு இவர் வருகை தரும்பொழுது தமிழகத்து அறிஞர்கள் இவருக்கு வரவேற்பு நல்கியும் பாராட்டு வழங்கியும் பன்முறை ஊக்குவித்துப் போற்றியுள்ளனர்.  
கமில் கற்கவும் கற்பிக்கவும் பல வெளிநாடுகளுக்குச் சென்று வந்தவர். அவ்வகையில் 1965-66 இல் அமெரிக்காவில் சிக்காக்கோ பல்கலைக்கழகத்திலும், 1967-68 இல் செருமனி கெய்டல்பெர்க் பல்கலைக்கழகத்திலும் வருகைதரு பேராசிரியராகப் பணிபுரிந்தவர். 1968 இல் சார்லசு பல்கலைக்கழகத்தில் இணைப்பேராசிரியராகப் பணியுயர்வு பெற்றார். 1970 இல் பிரான்சில் வருகைதரு பேராசிரியராகப் பணிபுரிந்தார். லெய்டன் பல்கலைக் கழகத்திலும் பேராசிரியராகப் பணிபுரிந்துள்ளார். நெதர்லாந்து யூட்ரிச் பல்கலைக்கழகத்திலும் பேராசிரியராகப் பணிபுரிந்தவர்.  
தமிழ்க்கடவுளான முருகனிடத்து இவருக்கு மிகுந்த ஈடுபாடு உண்டு. திருமுருகன் பற்றி இவர் எழுதியுள்ள ஆங்கில நூலில் முருகப்பெருமான் குறித்த அனைத்துச் செய்திகளும் ஆய்வுக்கு உட்படுத்தப்பட்டுள்ளன. தமிழ் யாப்புப் பற்றி அறிஞர் சிதம்பரநாதன் செட்டியார் அவர்கள் வழியாக ஈடுபாடு வரப்பெற்ற கமில் சுவலபில் தமிழ் யாப்புப் பற்றியும் விரிவாக ஆங்கிலத்தில் எழுதியுள்ளார். இவர்தம் யாப்பு குறித்த பல நூல்களை முனைவர் பொற்கோ அவர்கள் மதிப்பீடு செய்திருக்கிறார். தமிழ்-சப்பானிய மொழி உறவு குறித்த கருத்தில் நல்ல கருத்து கமில் சுவலபில் அவர்களுக்கு இருந்துள்ளது. நீலகிரிப் பகுதியில் பேசப்படும் இருளர் மொழி பற்றிய ஆய்வில் கமில் சுவலபில் அவர்கள் தம்மை ஈடுபடுத்திக்கொண்டவர். இருளர் மொழியை மொழியியல் நோக்கில் ஆராய்ந்து வெளிப்படுத்தியவர்.  
திராவிட மொழியியல், சங்க இலக்கியம் பற்றி விரிவாக ஆங்கிலத்தில் எழுதியவர். தமிழ் வழக்குச் சொற்கள் பற்றியும் எழுதியுள்ளார்.
# கமில் சுவெலபில்

## பிற்காலம்

1992 இல் தம் பேராசிரியர் பணியிலிருந்து ஓய்வு பெற்று பிற்காலத்தில் பிரான்சு தலைநகரம் பாரிசுக்கு அருகில் ஒரு சிற்றூரில் வாழ்ந்து வந்தார். உடல்நலக்குறைவு ஏற்பட்டபொழுதும் எழுதுவதிலும் படிப்பதிலும் கவனம் செலுத்தினார். ஜனவரி 17, 2009 -ல் மரணமடைந்தார்.
# கமில் சுவெலபில்

## கமில் சுவலபில் நூல்கள் சில

- *Comparative Dravidian Phonology*, Published by Mouton, ASIN: B0006BZAIK
- *Dravidian Linguistics: An Introduction*, PILC (Pondicherry Institute of Linguistics and Culture), 1990
- *Tamil Literature*, E.J. Brill, Leiden, 1975,
- *Companion Studies to the History of Tamil Literature*, Handbuch Der Orientalistik Series, Brill Academic Publishers,
- *The Smile of Murugan: On Tamil Literature of South India*, , Brill Academic Publishers
- *The Poets of the Powers: Magic, Freedom, and Renewal*,
- *Literary Conventions in Akam Poetry*
- *Two Tamil Folktales: The Story of King Matanakama, the Story of Peacock Ravana*, UNESCO Collection of Representative Works: Indian Series,
- *Lexicon of Tamil Literature*, , Handbuch Der Orientalistik, Brill Academic Publishers
- *Nilgiri areal studies*, Acta Universitatis Carolinae, Charles University in Prague, Karolinum Press, 1st ed edition (2001),
- *Introducing Tamil literature*, ASIN: B0007JK3TC
- *Ananda-tandava of Siva-sadanrttamurti: The development of the concept of Atavallan-Kuttaperumanatikal in the South Indian textual and iconographic tradition*, Institute of Asian Studies; 1st ed edition (1985), ASIN: B0006EL29I
- *Introduction to the Historical Grammar of the Tamil Language*, Oriental Institute in Academia (1970), ASIN: B0006CIL44
- *The Irulas of the Blue Mountains*, Foreign & Comparative Studies (June 1988),
- * Tamulica et Dravidica: A Selection of Papers on Tamil and Dravidian Linguistics*, Prague: KAROLINUM/CHARLES UNIVERSITY PRESS, 1998
# கத்தோலிக்கம்

**கத்தோலிக்கம்** என்பது கிறித்தவ திருச்சபைகளில் இறையியல், கோட்பாடு, திருவழிபாடு, அறநெறி கொள்கைகள் மற்றும் ஆன்மீக சார்ந்தவற்றில் பரவலாக பயன்படுத்தப்படும் ஓர் பதமாகும்.  
இப்பதம் பொதுவாக கிறித்தவர்களையும் கிறித்தவ சபையையும் குறிப்பிடப் பயன்படுத்தப்படுகின்றது. ஆயினும் இது பெருவாரியாக கத்தோலிக்க திருச்சபையைக் குறிக்கவே பயன்படுகின்றது. ஆயினும், ஏனையோர் முதலாம் நூற்றாண்டிலிருந்து தொடர்ந்துவரும் கிறித்தவ சபைகளை குறிக்கவும் பயன்படுத்துகின்றனர்.  
கத்தோலிக்கம் என்னும் அடைமொழியினை பயன்படுத்தும் திருச்சபைகளை பின்வருமாறு பிரிக்கலாம்:
1. கத்தோலிக்க திருச்சபை, உரோமைத் தலைமைக்குருவோடு முழு உறவு ஒன்றிப்பில் இருப்பதை கத்தோலிக்கத்தின் அடையாளமாகக் கருதுகின்றது. இவற்றுள் பல்வேறு வழிபாட்டுமுறைகளைச் சேர்ந்த தனித் திருச்சபைகளும் அடங்கும்.
1. கிழக்கு மரபுவழி திருச்சபைகள் மற்றும் மரபுவழி திருச்சபைகள் பலவற்றில் அப்போஸ்தலிக்க வழிமரபு இருப்பதையே கத்தோலிக்கத்தின் அடையாளமாகக் கருதுகின்றன. மேலும் அவை திருத்தூதர் பேதுருவின் தலைமைப்பீடம் என்பது மரியாதைக்குறிய பதவி மட்டுமே என்றும், பேதுருவின் வழிவரும் திருத்தந்தைக்கு வேறு எவ்வித அதிகாரமும் தனது ஆட்சிப்பகுதிக்கு வெளியே இல்லை எனவும் நம்புகின்றன.
1. பழைய கத்தோலிக்கம், ஆங்கிலிக்கம் மற்றும் சில லூதரனிய சபைகளும் கத்தோலிக்கம் என்பதனை எல்லா கிறித்தவ பிரிவுகளின் கூட்டமைப்பாக கருதுகின்றது.
# கத்தோலிக்கம்

## இதனையும் பார்க்க

- கத்தோலிக்க திருச்சபை
# கத்தோலிக்கம்

## வெளியிணைப்புகள்

- Ecumenical Patriarchate of Constantinople
- A library of public domain Catholic writings
# சிந்து நீர் ஒப்பந்தம்

துணை ஆறுகளான ஜீலம், செனாப், பியாஸ், சத்லஜ், ராவி ஆறுகள்]]  
**சிந்து நீர் ஒப்பந்தம்** (*Indus Waters Treaty*) சிந்து ஆற்று நீரை இந்தியாவும் பாக்கிஸ்தானும் பகிர்ந்து கொள்வதற்காக செப்டம்பர் 19, 1960-இல் ஏற்பட்டதாகும்.அப்போதைய இந்தியப் பிரதமர் ஜவகர்லால் நேருவும் பாக்கிஸ்தான் அதிபர் முகமது அயூப் கானும் இதில் கையெழுத்திட்டார்கள். உலக வங்கி மூன்றாவது சாட்சியாக ஒப்பமிட்டது.  
இதன் படி சிந்து ஆறும் அதன் துணை ஆறுகளும் இரு கூறுகளாகப் பிரிக்கப்பட்டன. சிந்து, ஜீலம், செனாப் ஆகிய மூன்றும் மேற்குப் பகுதி ஆறுகள் எனவும், பியாஸ், சத்லஜ், ராவி ஆகிய மூன்றும் கிழக்குப் பகுதி ஆறுகள் எனவும் பிரிக்கப்பட்டன. இதன்படி கிழக்குப் பகுதி ஆறுகளின் நீரை முழுக்க பயன்படுத்த இந்தியாவிற்கும் மேற்குப் பகுதி ஆறுகளின் நீரை முழுக்க பயன்படுத்த பாகிஸ்தானுக்கும் உரிமை வழங்கப்பட்டது. கிழக்குப் பகுதி ஆறுகளின் நீரை இழந்ததற்காகக் பாக்கிஸ்தானுக்கு இழப்பீட்டுத் தொகையும் வழங்கப்பட்டது.  
இவ்விரு நாடுகளும் இவ்வொப்பந்தம் தொடர்பான தரவுகளைப் பரிமாறிக் கொள்ளவும் ஒத்துழைக்கவும் நிரந்தரமான ஓர் ஆணையத்தை ஏற்படுத்தின. அது சிந்து ஆணையம் என அழைக்கப்பட்டது. இவ்விரு நாடுகள் சார்பிலும் ஓர் ஆணையர் அதற்கு நியமிக்கப்படுகின்றனர்.
# சிந்து நீர் ஒப்பந்தம்

## சிந்து நீர் ஒப்பந்தம் தற்காலிகமாக நிறுத்தம்

22 ஏப்ரல் 2025 அன்று பாக்கிஸ்தானின் லஷ்கர்-ஏ-தொய்பா அமைப்பின் ஒரு கிளையாக எதிர்ப்பு முன்னணி அமைப்பின் தீவிரவாதிகள் நடத்திய துப்பாக்கிச் சூட்டில் பைசரன் பள்ளத்தாக்கில் இருந்த 26 சுற்றுலாப் பயணிகளைச் சுட்டுக் கொல்லப்பட்டனர். இதனைக் கண்டித்து இந்திய அரசு பாக்கிஸ்தானுடன் செய்துகொண்ட சிந்து நீர் ஒப்பந்தத்தைத் தற்காலிகமாக நிறுத்தி வைத்துள்ளதுடன், சிந்து ஆற்றின் நீர் பாக்கிஸ்தானுக்குச் செல்ல முடியாதபடி தற்காலிகமாக தடுத்துள்ளது..
# நாகரத்தினம் கிருஷ்ணா

**நாகரத்தினம் கிருஷ்ணா** ஒரு தமிழக எழுத்தாளர். புலம்பெயர்ந்து பிரான்சில் வசித்து வருகிறார். இவர் எழுதிய *"நீலக்கடல்"* மற்றும் கிருஷ்ணப்ப நாயக்கர் கௌமுதி இரண்டு நாவல்களும் தமிழ்நாடு அரசின் தமிழ் வளர்ச்சித் துறையின் 2005 மற்றும் 2012 ஆம் ஆண்டிற்கான சிறந்த நூல்களில் வெளிநாட்டுத் தமிழ் படைப்பிலக்கியம் எனும் வகைப்பாட்டில் பரிசு பெற்றிருக்கின்றன. மாத்தாஹரி நாவல் கு. சின்னப்பாரதி அறக்கட்டளை விருதையும், சைகோன்-புதுச்சேரி நாவல், சிவசங்கரி சந்திரசேகரன் அறக்கட்டளையின் 2024 ஆம் ஆண்டு கடந்த் ஐந்து ஆண்டுகளில் சிறந்த நாவலுக்குரிய அட்ஷரவிருதையும் பெற்றுள்ளன. 2016ம் ஆண்டில் சிறந்த எழுத்தாளருக்கான மதுரை ஆயர் விருதையும் பெற்றுள்ளார்
கடந்த இருபத்தைந்து ஆண்டுகளாக பிரான்சில் ஸ்ட்ராஸ்பூர்க் என்ற நகரில் வசித்து வருகிறார். சமூகவியலில் முதுகலை, பிரெஞ்சு-ஆங்கிலம் மொழிபெயர்ப்பில் டிப்ளோமா ஆகியவற்றைப் பெற்றுள்ளார். தொழில் வாணிபம். பகுதிநேர மொழிபெயர்ப்பாளராகவும் பணிபுரிந்து வருகிறார். பிரெஞ்சு இலக்கியத்தில் ஆர்வம். இணையம், சிற்றிதழ்களில் எழுதி வருபவர்.
# நாகரத்தினம் கிருஷ்ணா

## எழுத்துலக வாழ்வு

எழுபதுகளில் கவிதைகளில் இவரது இலக்கிய பயணம் தொடங்கிற்று. சிறுகதைகள் குமுயதம், விகடன், கல்கி எனத் தொடங்கி தற்போது இணைய தளங்கள், சிற்றிதழ்களில் எழுதி வருகிறார். பிரான்சு நாட்டில் ' நிலா' என்கிற இருமாத இதழைத் தொடங்கிப் பின்னர் அதனை மாத இதழாகவும் மூன்றாண்டுகாலம் நடத்தினார். கவிதைகள், கட்டுரைகள், சிறுகதைகள், நாவல்கள், மொழிபெயர்ப்புகளென படைப்பிலக்கியத்தின் பல துறைகளிலும் இயங்கிவருபவர்.. முதல் நாவல் "நீலக்கடல்" தமிழக அரசின் பரிசினையும், இரண்டாவது நாவல் 'மாத்தா கரி' கு.சின்னப்ப பாரதி அறக்கட்டளை பரிசினையும், மூன்றாவது நாவல் கிருஷ்ணப்ப நாயக்கர் கௌமுதி தமிழக அரசின் பரிசினையும் பெற்றுள்ளன. 2022ல் வெளிவந்த இவரது சைகோன்-புதுச்சேரி நாவல், சிவசங்கரி சந்திரசேகரன் அறக்கட்டளையின் 2024 ஆம் ஆண்டு கடந்த் ஐந்து ஆண்டுகளில் சிறந்த நாவலுக்குரிய அட்ஷரவிருதையும் பெற்றுள்ளது. 2016ம் ஆண்டில் சிறந்த எழுத்தாளருக்கான மதுரை ஆயர் விருதையும் பெற்றுள்ளார். ஓர் அறிவியல் சிறுகதை உட்பட இதுவரை ஆறு சிறுகதை தொகுப்புகள்; தமிழில் ஏழு நாவல்கள்; இரண்டு பிரெஞ்சு நாவல்கள், மூன்று சிறுகதைதொகுப்புகள் உட்பட ஒன்பது மொழிபெயர்ப்புகள்; பதினோறு கட்டுரை தொகுப்புகள், அம்பை சிறுகதைகளின் பிரெஞ்சு மொழி பெயர்ப்பு - De haute luttre (Editions Zulma) இவரது மொழிபெயர்ப்பில் வந்துள்ளன. தவிர இவருடைய 'மாத்தா ஹரி' நாவல் 'Bavani, l'avatar de Mata- Hari என்ற பெயரில் பிரெஞ்சு மொழியிலும், இறந்த காலம் நாவல் ' Je vis dans le passé என்ற பெயரில் பிரெஞ்சிலும் (Edilivre), I Live in the Past என்ற பெயரில் ஆங்கிலத்திலும் வெளிவந்துள்ளன. 2021 ஆம் ஆண்டு, பிரான்சு நாட்டில் Tu connais la nouvelle? என்கிற பிரெஞ்சு இலக்கிய அமைப்பு Centre- Val de Loire மாவட்ட நிர்வாகத்துடன் இணைந்து மே 25-29 ஷத்தோதன் (Châteaudun) என்ற நகரிலும் ஜூன் 1-5 ழர்ழோ(Jarjeau) நகரிலும் நடத்திய தமிழ் இலக்கிய அறிமுக நிகழ்வில் சிறப்பு விருந்தினராக கலந்துகொண்டார்.  
அ. கவிதை  
1. பேசாதிரு மனமே (கவிதை தொகுப்பு 1970)
1. *அழுவதும் சுகமே* (கவிதைத் தொகுப்பு)(1980)
1. கனவிடைத் தோயும் நாணல் வீடுகள் (2000)
# நாகரத்தினம் கிருஷ்ணா

## ஆ. கட்டுரைகள்

1. *பிரெஞ்சு இலக்கியம் பேசுகிறேன்* (கட்டுரைகள்) (2005)  
2. "சிமொன் தெ பொவ்வார்* - ஒரு திமிர்ந்த ஞானசெருக்கு (கட்டுரைகள்)(2008)*  
3. *எழுத்தின் தேடுதல் வேட்டை* (கட்டுரைகள்)-(2010)  
4. "மொழிவது சுகம்" - கட்டுரைகள்(2012)  
5. "கதையல்ல வரலாறு" - கட்டுரைகள் (2012)  
6. "அல்பெர் கமுய் மரணத்தில் மர்மம்" -கட்டுரைகள் (2012)  
7. "காப்காவின் பிராஹா" -பயணக் கட்டுரைகள் (2015)  
8. "தத்துவத்தின் சித்திரவடிவம்" -கட்டுரைகள் (2015)  
9. எழுத்தாளனின் முகவரி - கட்டுரைகள்(2020)  
10. கதைமனிதர்கள் (2021)  
11. தமிழ் நதி (மொழிவது சுகம்-2)(2022)
# நாகரத்தினம் கிருஷ்ணா

## இ. சிறுகதைகள்

1. *கனவு மெய்ப்படவேண்டும்* (சிறுகதைகள்)(2002)  
2. *நந்தகுமாரா நந்தகுமாரா* (சிறுகதைகள்)(2005)  
3. *சன்னலொட்டி அமரும் குருவிகள்* (சிறுகதைகள்)(2010)  
4. *சிரிக்கிற ரொபோவையும் நம்பக்கூடாது*(அறிவியல் புனைகதைகள்))(2010)  
5. "மகாசன்னிதானமும் மர்லின் மன்றோ ஸ்கர்ட்டும்"- சிறுகதைகள் (2015)  
6. இடைத்தேர்தல்(2023)
# நாகரத்தினம் கிருஷ்ணா

## ஈ. நாவல்கள்

1. *நீலக்கடல்* (தமிழ்நாடு அரசின் வெளிநாட்டவர்க்கான படைப்பிலக்கிய விருதுபெற்ற நாவல்) 2005)  
2. *மாத்தா ஹரி* (நாவல்) (2008)-கு. சின்னப்பபாரதி அறக்கட்டளை பரிசு  
3. "கிருஷ்ணப்ப நாயக்கர் கௌமுதி" (தமிழ்நாடு அரசின் வெளிநாட்டவர்க்கான படைப்பிலக்கிய விருதுபெற்ற நாவல்) - நாவல் (2012)  
4. "காஃப்காவின் நாய்க்குட்டி" - -நாவல் (2015)  
5. Bavâni l'Avatar de Mata Hari நாவல்- 2015 (பிரெஞ்சு மொழியில்)  
6. ரணகளம் - நாவல் (2018)  
7. இறந்தகாலம் - நாவல் (2019)  
8. Je vis dans le passé (2021) நாவல் (இறந்த காலம் பிரெஞ்சு மொழியில்)  
9. சைகோன் - புதுச்சேரி - நாவல் (2022)  
10. I Live in the past - Auroville (2022) (இற்ந்தகாலம் ஆங்கில மொழிபெயர்ப்பில்)  
உ. மொழி பெயர்ப்புகள்
# நாகரத்தினம் கிருஷ்ணா

## ஈ. நாவல்கள்

### பிரெஞ்சு மொழியிலிருந்து தமிழில்

1. *போர் அறிவித்தாகிவிட்டது*- நவீன பிரெஞ்சு சிறுகதைகள் (மொழிபெயர்ப்பு)-(2005)  
2. *காதலன்* (l'Amant)- மார்கெரித் துராஸ்(Marguerite Duras) -பிரெஞ்சு நாவல்-(மொழிபெயர்ப்பு)(2008)  
3. *வணக்கம் துயரமே(Bonjour Tristesse)* - பிரான்சுவாஸ் சகான்(Françoise Sagan) பிரெஞ்சு நாவல்--(மொழிபெயர்ப்பு -2009)  
4. *உயிர்க்கொல்லி* ( சிறுகதைகள்- மொழிபெயர்ப்பு-2011)  
5. *மார்க்சின் கொடுங்கனவு(le cauchemar de Karl Marx)* -டெனிஸ்கோலன்(Denis colin) -(மொழிபெயர்ப்பு-2011)  
6. "உலகங்கள் விற்பனைக்கு" -அதிர்வுக்கதைகள்- (மொழிபெயர்ப்பு-2011)  
7. "குற்ற விசாரணை(le Procès -verbal) "-லெ.கிளேஸியொ(Le Clèzio) - பிரெஞ்சு மொழிபெயர்ப்பு -நாவல் (2013)  
8. புரட்சியாளன் (l'Homme révolté)- அல்பெர் கமுய்(Albert Camus) -2016  
9. மாப்பசான் சிறுகதைகள்
# நாகரத்தினம் கிருஷ்ணா

## ஈ. நாவல்கள்

### **தமிழிலிருந்து பிரெஞ்சு மொழியில்**

1. " De haute Lutte" அம்பை சிறுகதைகள் தமிழிலிருன்து பிரெஞ்சு மொழியில் Dominique Vitalyos என்பவருடன் இணைந்து. (2015)
# நாகரத்தினம் கிருஷ்ணா

## அடிக்குறிப்புகள்

5. https://tnrajbhavan.gov.in/gallery/honble-governor-participated-as-chief-guest-and-presented-the-surya-award-to-tmt-ambai-and-akshara-award-to-thiru-nagarathinam-krishna-at-the-surya-and-akshara-awards-ceremony-2024-14-10/
# அ. தா. பன்னீர்செல்வம்

**சர் ஏ. டி. பன்னீர்செல்வம்** (ஜூன் 1, 1888 - மார்ச் 1, 1940, இயற்பெயர்: **அன்னாசாமி தாமரைச்செல்வம் பன்னீர் செல்வம்**) சென்னை மாநிலத்தின் சட்டமன்ற உறுப்பினராகவும், (1930-1939), சென்னை மாநிலத்தின் நிதி உள்துறை அமைச்சராகவும் (1937) இருந்தவர். இங்கிலாந்தில் பார் அட் லா (Bar at Law) பட்டம் பெற்றவர். ஆங்கில அரசு அவருக்கு ராவ் பகதூர், சர் பட்டங்களை வழங்கி சிறப்பித்தது. இரண்டாம் உலகப்போரின் போது ஆங்கில அரசின் போர்க்கால அமைச்சரவைக்கு ஆலோசகராகப் பணியாற்றினார். இவர் ஓமன் தீபகற்பத்தில் விமானம் விபத்தில் உயிரிழந்தார். பன்னீர் செல்வம் மறைந்த நாளை ஆண்டு தோறும் துக்கநாளாக கடைப்பிடிக்கும்படி தன்னுடைய தொண்டர்களுக்கு தந்தை பெரியார் விடுதலை நாளிதழ் மூலம் அறிவுறுத்தினார்.திருவாரூர் மாவட்டத்திற்கு ஏ.டி.பன்னீர் செல்வம் மாவட்டம் என்று பெயரிடப்பட்டிருந்தது அவருடைய சிறப்புக்குச் சான்று.
# அ. தா. பன்னீர்செல்வம்

## தோற்றம்.

பன்னீர் செல்வம் 01-06-1888 –ல் திருவாரூர் அருகேயுள்ள பெரும்பண்ணையூரில் (செல்வபுரத்தில்) தந்தை தாமரைச்செல்வத்துக்கும் தாயார் இரத்தினம் அம்மையாருக்கும் மூன்றாவது மகனாகப் பிறந்தார். (மூத்தவர் செபாஸ்டின் திருச்செல்வம்). இவருடைய சமயம் கிறித்தவம். இவருடைய முன்னோர்கள் தென் ஆற்காடு மாவட்டத்தைச் சார்ந்த திருக்கோவிலூருக்கு அருகிலுள்ள வேட்டபுரம் கிராமத்தைச் சேர்ந்தவர்கள். இவர்கள் எப்போது கிறித்தவ சமயத்தைச் சார்ந்தனர் என்ற சரியான ஆதாரம் கிடைக்கவில்லை. ஒன்பது தலைமுறைகளுக்கு முன்னர் முத்தையா (16ம் நூற்றாண்டு) என்பவரின் காலத்தில் தங்கள் குடும்பம் கிறித்தவத்தைத் தழுவியதாக பன்னீர் செல்வத்தின் பெரிய தந்தை முத்தையா என்ற வழக்கறிஞர் தங்கள் குடும்ப வரலாற்றில் எழுதிவைத்துள்ளார். பன்னீர் செல்வத்தின் பாட்டானார் பெயர் அன்னாசாமி (தாமரைசெல்வத்தின் தந்தை).
# அ. தா. பன்னீர்செல்வம்

## தந்தையின் உழைப்பும் நேர்மையும்

பன்னீர் செல்வத்தின் தந்தை தாமரைச்செல்வத்திற்கு படிக்கும் தறுவாயில் அடிக்கடி நோய்வாய்ப்பட்டதால் நாகை புனித வளனார் கல்லூரி உயர்நிலைப் பள்ளிப்படிப்பைத் தொடர முடியாமல் நாகையில் இரயில்வே எழுத்தராகப் பணியாற்றினார். அங்கும் அடிக்கடி நோய்வாய்ப்பட்டதால் பணியிலிருந்து விலகினார். பின் தந்தையார் மற்றும் தமையானாரின் வற்புறுத்தலின் பேரில் குடும்ப நிலங்களைக் கவனிக்கும் பொறுப்பை ஏற்றார். அதுமுதல் தன் கடின உழைப்பினால் 100 ஏக்கராக இருந்த நன் செய் நிலங்களை 200 ஏக்கராகப் பெருக்கினார். பின்னாளில் நிலம் பிரிக்கப்பட்டபோது தான் சம்பாதித்தது என எண்ணாமல் தன் தமையனுக்கும் சமமாக நிலங்களைப் பிரித்துக் கொடுத்தார்.
# அ. தா. பன்னீர்செல்வம்

## திருமணம்

உயர்நிலைக்கல்வித் தேர்வினை முடித்து ஊர் திரும்பிய பன்னீர் செல்வம் பெற்றோர்களின் சம்மதத்துடன் பொன்னுப்பாப்பம்மாள் என்பாரை மணந்து கொண்டார்.
# அ. தா. பன்னீர்செல்வம்

## இங்கிலாந்தில் கல்வி

கல்லூரியில் இடை நிலை மாணவராக இருந்த பன்னீர் செல்வம் இங்கிலாந்துக்குச் சென்று சட்டக் கல்வி பயில விரும்பினார். அக்காலத்தில் இங்கிலாந்து நாட்டுப் பல்கலைக்கழகங்களில் இடம்பெறுவது அத்துனை கடினமாக இருக்கவில்லை. அவருக்கு எளிதாக கேம்பிரிட்ஜ் பல்கலைக்கழகத்தில் இடம் கிடைத்தது. ஜனவரி 26, 1912 இல் பாரிஸ்டர் பட்டம் பெற்றார். அதே ஆண்டு மார்ச் 22 இல் சென்னை உயர்நீதிமன்றத்தில் வழக்கறிஞராக பதிவு செய்து கொண்டார்.
# அ. தா. பன்னீர்செல்வம்

## நீதிக் கட்சிப் பணிகள்

சென்னை வழக்கறிஞராக பணியைத் தொடங்கிய சில நாட்களிலேயே தஞ்சையில் வழக்கறிஞர் பணியினைத் தொடங்கினார். 1912 –ம் ஆண்டில் பிராமணர்களே எல்லாத்துறைகளிலும் முதலிடம் வகித்து வந்தனர். பிராமணர்களின் ஆதிக்கம் அளவுக்கு அதிகமாக ஓங்கியிருந்தது. வர்ணாசிரமக் கொள்கையை பிராமணர்கள் தீவிரமாக கடைப்பிடித்தனர். இந்த நிலையை மாற்ற பிராமணரல்லாதார் சிலர் சிந்திக்கத்தொடங்கினர். அன்றைய காங்கிரசிலும் பிராமணர்களின் கையே ஓங்கியிருந்தது. திராவிட இனத்தாரின் தனிச்சிறப்பை உணர்ந்த பிராமணரல்லாதார் ஒன்று கூடி தென்னிந்திய மக்கள் பேரவையைத் தோற்றுவித்தனர். பின் தென்னிந்திய நலவுரிமைச் சங்கமாக உருவாயிற்று. இந்த தென்னிந்திய நலவுரிமைச் சங்கம் பின்னாளில் நீதிக்கட்சியாக அனைவராலும் அழைக்கலாயிற்று. இதன் உறுப்பினர்களான சர் தியாகராய செட்டி, பனகல் அரசர், செளந்தரபாண்டியனார், நடேச முதலியார் போன்றவர்கள், பன்னீர் செல்வத்தின் தலைமையில் தொண்டாற்றினர்.  
நீதிக்கட்சி மாண்டேகு செம்ஸ்போர்டு சீர்திருத்தங்களுக்கு வழிகோலியது. வகுப்புவாரி பிரதிநித்துவம் ஏற்பட முக்கிய பங்காற்றியது.
# அ. தா. பன்னீர்செல்வம்

## தேர்தலில் வெற்றி

1920 நவம்பர் 30 ம் நாள் நடைபெற்ற தேர்தலில் நீதிக்கட்சி வெற்றிபெற்று முதல் முறையாக பகதூர் ஏ. சுப்பராயலு ரெட்டியார் (முதலமைச்சர்) தலைமையில் ஆட்சி அமைத்தது. பனகல் அரசர் (இராஜா இராமராய நிங்கர்) இரண்டாவது அமைச்சராகவும் , ராவ்பகதூர் கே. வி. ரெட்டி நாயுடுவை மூன்றாவது அமைச்சராகவும் நியமித்து இரட்டை ஆட்சி முறையில் ஆட்சிபுரிந்தனர்.
# அ. தா. பன்னீர்செல்வம்

## சுயமரியாதை இயக்கம்

காங்கிரசக் கட்சியில் பிராமணர்களின் ஆதிக்கத்தைப் பொறுக்கமுடியாமல் 1926-ம் ஆண்டு ஈ வெ ரா பெரியார் காங்கிரசை விட்டு வெளியேறினார். பெரியாரின் நெருங்கிய நண்பர் எஸ் இராமநாதன் அதே ஆண்டிலேயே சுயமரியாதை இயக்கத்தைத்
- 1934-1937 சென்னை ஆளுநரின் நிர்வாகக் குழு உறுப்பினர்
- 1937 சென்னை மாநிலத்தின் நிதி உள்துறை அமைச்சர்
- 1937-1939 சட்டமன்றத்தில் எதிர்கட்சித்துணைத் தலைவர்
- 1940 வானூர்தி விபத்தில் மரணம்